ระเบียบสำนักงานกลางชั่งตวงวัดระเบียบสำนักงานกลางชั่งตวงวัดว่าด้วยการกำหนดแบบมาตราและการจัดหาหรือสร้างห้องปฏิบัติการหรือสถานที่พร้อมอุปกรณ์ที่จำเป็นของผู้ขออนุญาตเป็นผู้ตรวจสอบและให้คำรับรองมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการที่ตนซ่อมพ.ศ. ๒๕๕๓ เพื่อกำหนดให้ผู้ซ่อมมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการที่ประสงค์จะขออนุญาตเป็นผู้ตรวจสอบและให้คำรับรองมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการที่ตนซ่อมต้องปฏิบัติตามกฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัดพ.ศ. ๒๕๔๔อาศัยอำนาจตามความในข้อ๕ (๑) และ (๒)ของกฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัดพ.ศ. ๒๕๔๔ และความในมาตรา ๖ (๕) แห่งพระราชบัญญัติมาตราชั่งตวงวัด พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย อธิบดีกรมการค้าภายในจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบสำนักงานกลางชั่งตวงวัดว่าด้วยการกำหนดแบบมาตราและการจัดหาหรือสร้างห้องปฏิบัติการหรือสถานที่พร้อมอุปกรณ์ที่จำเป็นของผู้ขออนุญาตเป็นผู้ตรวจสอบและให้คำรับรองมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการที่ตนซ่อมพ.ศ. ๒๕๕๓ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ผู้ซ่อมมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการต้องจัดให้มีแบบมาตราชนิดมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอที่มีคุณสมบัติดังนี้(๑)มีความสามารถวัดในช่วงอัตราการไหลต่ำสุดไม่เกิน ๗๐ กิโลกรัมต่อชั่วโมงและอัตราการไหลสูงสุดไม่น้อยกว่า ๔,๖๐๐ กิโลกรัมต่อชั่วโมง(๒)มีความสามารถแสดงค่าการวัดได้ไม่น้อยกว่า ๙๙๙.๙๙๙๙ กิโลกรัม(๓)มีความคลาดเคลื่อนไม่เกินอัตราเผื่อเหลือเผื่อขาด + ๐.๐๐๕ของน้ำหนักที่ทดสอบ(๔)มีความสามารถในการทำซ้ำได้ไม่เกินร้อยละ ๐.๓ ของน้ำหนักที่ทดสอบโดยต้องได้รับการสอบเทียบรับรองความถูกต้องจากสำนักชั่งตวงวัดหรือหน่วยงานที่สำนักงานกลางเห็นชอบอย่างน้อยทุก ๆ ๑ ปีเพื่อใช้สำหรับตรวจสอบความเที่ยงของมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการข้อ๔ ผู้ซ่อมมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการต้องดูแลรักษาแบบมาตราตามข้อ ๓ ให้มีสภาพใช้งานได้ทุกขณะข้อ๕ ผู้ซ่อมมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการต้องจัดหาหรือสร้างห้องปฏิบัติการหรือสถานที่พร้อมอุปกรณ์ที่จำเป็นไว้สำหรับใช้ตรวจสอบและให้คำรับรองมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการโดยมีลักษณะทั่วไปดังนี้(๑)เป็นห้องปฏิบัติการหรือสถานที่ที่มีสภาพมั่นคงถาวร แข็งแรง ปลอดภัยและถูกต้องตามแบบแปลนแผนผังและรายการที่ยื่นคำขอต่ออธิบดีและตั้งอยู่ในบริเวณที่มีทางคมนาคมไปมาสะดวกกับที่ตั้งของสำนักงานกลางหรือสำนักงานสาขา(๒)มีพื้นที่ปฏิบัติงานที่เหมาะสมพอเพียงที่จะวางแบบมาตราเพื่อทดสอบมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการ(๓)มีระบบไฟฟ้าส่องสว่างพอเพียง(๔)มีอุปกรณ์ เครื่องมือช่าง ที่จำเป็น และเพียงพอข้อ๖ ผู้ซ่อมมาตรวัดมวลโดยตรงที่ใช้วัดหาค่ามวลก๊าซธรรมชาติที่มีสถานะเป็นไอตามสถานีบริการต้องจัดหารถยนต์เพื่อใช้ในการขนย้ายแบบมาตราชนิดมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอและอุปกรณ์สำหรับใช้ตรวจสอบความเที่ยงของมาตรวัดมวลโดยตรงที่ใช้วัดหาค่ามวลของก๊าซธรรมชาติที่มีสถานะเป็นไอตามสถานีบริการข้อ๗ ให้อธิบดีกรมการค้าภายในเป็นผู้รักษาการตามระเบียบนี้ประกาศ ณ วันที่ ๑๙ตุลาคม พ.ศ. ๒๕๕๓วัชรี วิมุกตายนอธิบดีกรมการค้าภายในปริยานุช/ผู้จัดทำ๑๔ ธันวาคม ๒๕๕๓ณัฐวดี/ตรวจ๑๔ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๔๐ ง/หน้า ๙/๘ ธันวาคม ๒๕๕๓